hy hy en ru nb hy zh hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy hy hy hy hy hy ru hy zh hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en ru
Իմացիր հեպատիտ C և B-ի վերաբերյալ քո կարգավիճակը
Տուբերկուլոզի բուժումն առանց խոչընդոտների 2019
Հեպատիտ C-ի միկրոէլիմինացիոն ծրագիր 2019-2021
ՄԻԱՎ վարակի վերաբերյալ կենսաբանական և վարքագծային հետազոտության անցկացում
ՀՀ-ում հակառետրովիրուսային դողորայքի գնման և բուժման տրամադրման գործընթացները 2019թ․
ոլորտը կարգավորող ներկայացուցիչների հետ, թիրախային համայնքի խնդիրների մասին բարձրաձայնում, դեղերի հասանելիության անընդհատ ապահովում… ), կմասնակցի ակցիաներին, կունենա խնդիրների կարգավորման ուղիներ առաջադրելու  հմտություններ և գործիքներ :Դասընթացների թեմատիկան, ձևաչափը, մեթոդիկան մշակվել էր ոլորտի առաջատար փորձագետների կողմից՝ ելնելով 3 հիվանդությունների խնդրահարույց զարգացումների միտումներից և ռիսկերի կանխատեսման սկզբունքից: Դասընթացի մասնակիցների ընտրությունը պատահական չէր, քանի որ ընդգրկված էին շահառուներ, շահագրգիռ գործընկեր կազմակերպությունների ներկայացուցիչներ, հետաքրքրված անձինք:
Կրթական մոդուլի առաջին օրը բացման խոսքով հանդես եկավ «Դրական մարդկանց հայկական ցանց»  սոց. ՀԿ-ի նախագահ Անահիտ Հարությունյանը, ով ողջունելով ներկաներին, ներկայացրեց  ծրագրի նպատակը, ակնկալվող ընթացքը և արդյունքները: Ինչպես և նշված էր առաջին օրվա օրակարգում, խոսվեց ՄԻԱՎ վարակի վիճակագրության, փոխանցման ուղիների, ախտանշանների, բուժման, կանխարգելման,   խորհրդատվության, հետազոտության, ախտորոշման մասին: ՄԻԱՎ/ՁԻԱՀ-ի բուժման հասանելիության և սխեմաների մասին մասնագիտական իր դիպուկ նկատառումներով հանդես եկավ նաև ՀՀ ԱՆ ՁԻԱՀ-ի կանխարգելման հանրապետական կենտրոնի բժիշկ-վարակաբան Աստղիկ Դավիդյանը: Առաջին օրվա
հանդիպումը ամփոփվեց «Դրական մարդկանց հայկական ցանց»  սոց. ՀԿ-ի մասին ներկայացմամբ, ուր մանրամասն ներկայացվեց ՀԿ-ի անցած պատմությունը, տեսլականը, առաքելությունը, իրականացված նախագծերը, ձեռքբերումները, տեղական և միջազգային գործընկեր կազմակերպությունները, հետագա պլանները:
«Ադվոկացիան լուծում է»  դասընթացների շարքի երկրորդ օրը մասնակիցները ծանոթացան ՁԻԱՀ-ի, տուբերկուլոզի, մալարիայի դեմ պայքարի Գլոբալ հիմնադրամի, ՀՀ-ում ՄԻԱՎ/ՁԻԱՀ-ի, տուբերկուլոզի և մալարիայի դեմ ուղղված միջոցառումները համակարգող հանձնաժողովի աշխատանքներին: Այդ օրվա դասախոսությունների շարքը համալրվեց նաև վերարտադրողական առողջության, տուբերկուլոզի փոխանցման ուղիների, ախտանշանների, կանխարգելման, ախտորոշման և բուժման մասին բանախոսությամբ: Բժիշկներ առանց սահմանների միջազգային մարդասիրական օգնության հասարակական կազմակերպության բժիշկ-թոքախտաբան Հակոբ Աճեմյանը մանրամասն ներկայացրեց հիվանդության
հետ առնչվող գործոնները, ՀՀ-ում առկա իրավիճակը, անվճար բուժման հասանելիության երաշխիքները և ձևերը: Օրվա ամփոփումը իրականացրեցին «Դրական մարդկանց հայկական ցանց»  սոց. ՀԿ-ի գործընկեր կազմակերպությունները:
Բժիշկներ առանց սահմանների(ԲԱՍ) միջազգային մարդասիրական օգնության հասարակական կազմակերպության գործունեությունը ներկայացրեց ՀՀ-ում ՀԿ-ի ղեկավար Ժան Մարի Պերեն: Նա մեկ անգամ ևս հիշեցրեց ներկաներին, որ ՀԿ-ն գործում է 1971 թ.ից և այսօր արդեն աշխատում է աշխարհի 65 երկրներում`աջակցություն տրամադրելով աղետային վիճակներում հայտնված, բնական կամ մարդածին աղետների և զինված հակամարտությունների զոհ դարձած բնակչությանը` անկախ ռասայական, կրոնական պատկանելիության և քաղաքական համոզմունքների: Տիկին Պերեն հավելեց նաև, որ ԲԱՍ-ը աշխարհում տուբերկուլոզի(ՏԲ) և դեղակայուն տուբերկուլոզի(ԴՏԲ) բուժման ամենախոշոր մատակարարներից մեկն է, և որ ԲԱՍ-ը ունի տուբերկուլոզի բուժման ծրագրեր աշխարհի 24 երկրներում, իսկ 2015թ-ին աջակցել է բուժման մեջ գտնվող ավելի քան 20.000 ՏԲ հիվանդների: Ամփոփիչ նախադասությունում նա ավելացրեց, որ գրանցված դրական արդյունքները դեռևս բավարար չեն, քանի որ ամեն 18 վայրկյանը մեկ աշխարհում 1 ՏԲ հիվանդ է մահանում: Հաջորդիվ, իրենց գործունեության շրջանակներին անդրադարձավ «Առաքելություն Արևելք» մարդասիրական օգնության կազմակերպության (ՄՕԿ) ներկայացուցիչ Նարինե Կոստանյանը: ՄՕԿ-ը հիմնադրվել է 1991 թվականին` Ռենե և Քիմ Հարցներների կողմից` օգնելու Արևելյան Եվրոպայի սոցիալական և տնտեսական դժվարին իրավիճակներում հայտնված երկրներին: Գործունեության ընթացքում  կազմակերպությունը օգնել է ՀՀ-ին հաղթահարել բնական աղետների հետևանքերը, դիմակայել պատերազմի տարիների ծանր մարտահրավերներին  և իրականացրել է մարդասիրական օգնության ծրագրեր: Իրականացվել է սննդային փաթեթների բաշխում և տրամադրվել է բժշկական նշանակության օգնություն: Ավելի  քան 60 մլն եվրոի դրամաշնորհային ծրագրեր են իրականացվել կրթության, առողջապահության, աղքատության դեմ պայքարի և մարդասիրական ոլորտներում: 2008թ.-ին ՁԻԱՀ-ի, Տուբերկուլոզի և մալարիայի դեմ ուղղված միջոցառումները համակարգող միջգերատեսչական  հանձնաժողովի (ՄՀՀ) կողմից «Առաքելություն Արևելք»  ՄՕԿ-ը ընտրվել է ՁԻԱՀ-ի, տուբերկուլոզի և մալարիայի դեմ պայքարի Գլոբալ հիմնադրամի կողմից ֆինանսավորվող «Աջակցություն ՀՀ-ում ՄԻԱՎ/ՁԻԱՀ-ի հակազդման ազգային ծրագրին»  ծրագրի հիմնական ռեցիպիենտ, ինչ արդյունքում էլ համակարգում է 4 երկրորդային ստացող ՀԿ-ների կողմից իրականացվող ծրագրերը և պատասխանատու է հիմնական գնումների, գումարների հատկացումների, մոնիթորինգի և հաշվետվությունների ներկայացման համար:
«Նոր սերունդ» մարդասիրական ՀԿ-ի անունից հանդես եկավ Լևոն Չիլինգարյանը: Նա ներկայացրեց ՀԿ-ի արժեքները, տեսլականը, առաքելությունը, պատմությունը, ռազմավարական ուղղությունները, իրականացրած և ընթացիկ նախագծերը, գրանցած արդյունքները:
Անալոգային կերպով հանդես եկան նաև «ՁԻԱՀ-ի կանխարգելման միավորում» ՀԿ-ի ծրագրերի ղեկավար Լուսինե Ստեփանյանը և «Տուբերկուլոզը և ես» ՀԿ-ի ներկայացուցիչ Նվարդ Գրիգորյանը:
Երրորդ օրը մենք խոսեցինք Տուբերկուլոզի ազգային ծրագրի և հեպատիտների ախտորոշման, հեպատիտ /ՄԻԱՎ համավարակի, բուժման հասանելիության ապահովման մասին: Հիվանդության մասին մասնագիտական դասախոսությամբ հանդես եկան հրավիրյալ մասնագետներ Հասմիկ Ղազինյանը և Իրինա Մխիթարյանը («Նորք» ինֆեկցիոն հիվանդանոցի հեպատոլոգիայի բաժանմունքի բժիշկներ):
Չորրորդ օրը, որը նաև կրթական մոդուլի առաջին հատվածի ամփոփման օրն էր, մասնակիցները տեղեկացան դեղերի գրանցման գործընթացի, գների, պատենտների, պատճեների (գեներիկներ), ադվոկացիոն գործիքների, քաղաքացիական հասարակության կողմից իրականացվող մոնիթորինգային հաշվետվությունների մասին: Սերգեյ Գոլովինի (հրավիրված փորձագետ Բուժման պատրաստակամության կոլալիցիա (ITPCru) կազմակերպությունից)  անմիջական մենթորությամբ մասնակիցները կատարեցին ՄԻԱՎ/ՁԻԱՀ, տուբերկուլոզ և հեպատիտների վարակների ոլորտում հետազոտություն, առանձնացրին թեմատիկ խնդիրները, միասին որոշեցին իրենց գործողությունների պլանը, ներգրավվեցին շահագրգիռ կողմերին, համակցված օժանդակող աշխատանքային գործիքների ներդրմամբ որոշակիացրեցին խնդիրների լուծմանն ուղղված աշխատանքները:
«Ադվոկացիան լուծում է»  կրթական երկրորդ մոդուլի առաջին և երկրորդ օրերին Ալեքսեյ Միխայլովը և Տատյանա Խանը(հրավիրված փորձագետներ Բուժման պատրաստակամության կոլալիցիա (ITPCru) կազմակերպությունից)  մասնակիցներին ներկայացրեցին www.pereboi.ru կայքը՝ որպես հանրության կողմից կիրառվող թվային գործիք, կատարեցին դեղամիջոցների գնման սխեմայի վերլուծություն, թիմային աշխատանքի միջոցով հաշվարկեցին ՀՀ-ում դեղերի գնման բյուջեն և տարեկան հատկացումները՝ ըստ դեղամիջոցների տարատեսակների, և ի վերջո պրոակտիվ քննարկումների միջոցով կատարեցին արդյունքների վերլուծություն:
7-օրյա հանդիպումների ընթացքում մասնակիցները ստացան նաև մասնագիտական խորհրդատվություն դեղերի արտադրության, ՀՀ-ում գործող օրենքների, գրանցման կանոնակարգի մասին: Այս սեկտորի մասին համապարփակ խոսեց Լիլիթ Ղազարյանը (Է. Գաբրիելյանի անվան Դեղերի և բժշկական տեխնոլոգիաների փորձագիտական կենտրոնի փոխտնօրեն): Դինամիկ հարց ու պատասխանի օգնությամբ  մասնակիցները Հասմիկ Հարությունյանից (ՀՀ-ում Գլոբալ հիմնադրամի ծրագրերի իրականացման խմբի ղեկավար) և Վարդուհի Գրիգորյանից (Դեղորայքային քաղաքականության և բժշկական տեխնոլոգիաների վարչության պետ) տեղեկացան նաև ՀՀ-ում ՀՌՎ դեղերի արտադրության հնարավորությունների, միջազգային կառույցների կողմից հովանավորվող դեղորայքի հասանելիության ժամկետների, ՁԻԱՀ-ի, տուբերկուլոզի, մալարիայի դեմ պայքարի Գլոբալ Հիմնադրամի ՀՀ-ին հատկացվելիք գումարների մասին: Հասմիկ Հարությունյանը հստակեցրեց նաև ՄԻԱՎ/ՁԻԱՀ-ի բուժման և կանխարգելման առումով ՀՀ կառավարության 2017-2018 գործողությունների և պարտականությունների պլանային հատվածը:
Վերջին՝ յոթերորդ օրը մանրամասն խոսվեց 3 հիվանդությունների կոնտեքստում մարդու իրավունքների (կանանց իրավունքներ) մասին: ՀՀ-ում գործող իրավական փաստաթղթերի առումով բանախոսները հղումներ կատարեցին ՄԱԿ-ի կանոնադրությանը, Մարդու իրավունքների համընդհանուր հռչակագրին և ՀՀ Սահմանադրությանը:
Հավելենք, որ յոթ օրերի ընթացքում ներառված թեմաների հետ զուգահեռ, կատարվում էր նաև նպատակային գործնական աշխատանքներ, ակտիվ քննարկումներ, իրավիճակային հարցերի վերլուծություններ, առաջադրվում հետագա գործողությունների նախադրյալներ: Պլանավորվեց, մշակվեց և կազմվեց ՄԻԱՎ-ի, հեպատիտների և տուբերկուլոզի հետ առնչություն ունեցող հիշարժան տարեթվերի միջոցառումների գրաֆիկը, ադվոկացիոն աշխատանքների նախագծերը:
Պետք է գրանցել, որ այս հանդիպումների շարունակական դինամիկայի և նախադրյալների միջոցով մենք կհասնենք ուրվագծված  արդյունավետ վերջնարդյուննքերին:
Դասընթացների լուսանկարները գտեք այս հղմամբ՝ >>>
Թարգմանչի թափուր հաստիք Սեպտեմբեր 9, 2020
Ինչպես են երազանքներն իրականություն դառնում Սեպտեմբեր 7, 2020
Նոր սկզբի մեկնարկը Մայիս 22, 2020
Ընդհատումը նոր ու երկար սկիզբ է Ապրիլ 6, 2020
ՄԻԱՎ-ով ապրող մարդիկ սատարում են բժիշկներին Մարտ 13, 2020
Սխալ լուծման կանխարգելում Փետրվար 20, 2020
Հասցե: ՀՀ, ք․ Երևան, Բաշինջաղյան փ․133, 0033
Հեռ: +374 (10) 35-20-04
Please leave this field empty
Check your inbox or spam folder to confirm your subscription.
© Copyright 2018. Բոլոր իրավունքները պաշտպանված են: Կայքի արդիականացումը և վերաոճավորումը՝ HK Digital Agency
Իմացիր հեպատիտ C և B-ի վերաբերյալ քո կարգավիճակը
«Փոփոխությունները հնարավոր են: Գործենք հիմա» 2017
«Փոփոխությունները հնարավոր են: Գործենք հիմա» 2018
Տուբերկուլոզի բուժումն առանց խոչընդոտների 2019
Հեպատիտ C-ի միկրոէլիմինացիոն ծրագիր 2019-2021
ՄԻԱՎ վարակի վերաբերյալ կենսաբանական և վարքագծային հետազոտության անցկացում
ՀՀ-ում հակառետրովիրուսային դողորայքի գնման և բուժման տրամադրման գործընթացները 2019թ․